किसानों को बताए उन्नत खेती के तरीके
विदिशा | भारतीय किसान दिवस के मौके पर आईडीबीआई बैंक ने ग्राम भाटनी में किसानों के लिए किसान संगोष्ठी कार्यक्रम का आयोजन किया। संगोष्ठी में किसानों के लिए खेती की उन्नत तकनीकी की नई जानकारियां दी गईं। इसके साथ ही विविध फसलों के पैदावार के तरीके जिला कृषि विभाग के अधिकारियों ने बताए। बैंक के प्रबंधक प्रवीण थोरात ने बताया कि जिले में सोयाबीन के हर साल खराब हो रही फसल को पर्यायी फसल ज्वार, बाजरा, मक्का आदि फसलों के उत्पादन का महत्त्व बताया गया। साथ में जैविक खेती को बढ़ावा देने पर जोर दिया गया। इस मौके पर बैंक के नियमित ऋण भुगतान करने वाले ग्राहकों को सम्मानित किया गया और सरकारी योजना के तहत डेयरी, मत्स्य पालन के ऋण स्वीकृति पत्र बांटे गए। बैंक प्रबंधन द्वारा किसानों को उपलब्ध बैंकिंग उत्पादनों के बारे में जानकारी प्रदान की गई। कृषि विभाग से आरके पाण्डेय, आरके गौतम एवं बैंक के क्षेत्रीय प्रमुख सीपी कृष्णराज एवं कई किसान उपस्थित थे।
hin_Deva hin_Deva